**Juhovýchodná Ázia**

- tvorí ju 11 štátov

- oblasť môžeme rozdeliť na 2 časti: - pevninskú a ostrovnú

Pevninská časť: tvoria ju polostrovy Zadná India a Malajský polostrov

- patria tu štáty: Mjanmarsko (bývalá Barma), Thajsko, Laos, Vietnam, Kambodža a Malajzia

(Malajzia však zasahuje aj do ostrovnej časti)

Ostrovná časť: tvorí ju súostrovie Veľké a Malé Sundy a ďalšie ostrovy

- patria tu štáty: Indonézia, Singapur, Filipíny, Brunej a Východný Timor(je najmladším štátom oblasti)

Príroda:

- medzi pevninskou a ostrovnou časťou je Juhočínske more

- mnohé ostrovy v oblasti sú **sopečné** s činnými sopkami

- časté sú **zemetrasenia**, pri ktorých môžu vznikať **cunami**

- podnebie je teplé, vlhké – ovplyvňované oceánom

- pevninskú časť zasahujú **monzúny**, od ktorých závisí poľnohospodárstvo týchto štátov

- najdôležitejšou riekou oblasti je **Mekong**

- v ostrovnej časti sa nachádza **tropický dažďový les** s bujným rastlinstvom a rozmanitým živočíšstvom (v mnohých oblastiach bádatelia ešte dodnes objavujú nové druhy rastlín a živočíchov – sú totiž zatiaľ málo preskúmané)

Obyvateľstvo:

- tieto štáty **boli** v minulosti **kolóniami** (najmä Holanďanov, Britov, Francúzov, Španielov a Portugalcov)

- po 2.svetovej vojne **získali nezávislosť**; boj o nezávislosť sprevádzali občianske vojny (najväčším konfliktom bola vojna vo Vietname)

- obyvateľstvo je veľmi rozmanité – žije tu **množstvo národov** a obyvatelia sú **rôzneho** **vierovyznania**

- najľudnatejším moslimským štátom je Indonézia (**islam** vyznávajú aj v Malajzii a Bruneji)

- **kresťanstvo** prevláda na Filipínach a vo Východnom Timore

- polostrov Zadná India je prevažne **budhistický**

- vo Vietname a Laose vzhľadom na politický systém je mnoho obyvateľov **bez náboženského vyznania**

- tieto kultúrne a náboženské rozdiely spôsobili neraz **bombové teroristické útoky** (napr. v Indonézii)

- **najľudnatejším štátom** oblasti je **Indonézia** – má vyše 230 miliónov obyv. (4. miesto na svete; v rámci Ázie 3.miesto)

- vyše 50 miliónov obyvateľov majú aj Filipíny, Vietnam a Thajsko

- k najvýznamnejším a najväčším **mestám** v oblasti patria: **Manila** (hlavné mesto Filipín),

**Jakarta** (hlavné mesto Indonézie), **Bangkok** (hlavné mesto Thajska), **Kuala Lumpur** (hlavné mesto Malajzie), **Hanoj** (hlavné mesto Vietnamu), **Hočiminovo mesto** (najväčšie mesto Vietnamu – v minulosti sa volalo Saigon) a iné

- významným svetovým prístavom je **Singapur**

- Mjanmarsko má nové hlavné mesto **Nepjito** (predtým Rangún)

Hospodárstvo: štátov juhovýchodnej Ázie je veľmi odlišné

- niektoré **štáty** sú veľmi **bohaté** (bohatšie ako Slovensko) – napr. Brunej, Singapur

- iné sú veľmi **chudobné** – napr. Mjanmarsko, Kambodža, Laos

- veľká časť obyvateľstva sa živí **poľnohospodárstvom** a**rybolovom**

- pestuje sa najmä **ryža**, ktorá je najdôležitejšou plodinou regiónu a vyváža sa do celého sveta

- na **plantážach** sa pestuje **palma olejná** a **tropické ovocie**

- v niektorých krajinách sa ťaží **vzácne drevo** a **kaučuk**

- sú tu aj veľké zásoby **nerastných surovín**, ale mnohé sa nevyužívajú

(Brunej, Indonézia – **ropa**)

- vzhľadom na **lacnú pracovnú** silu sa rýchlo **rozvíja priemysel**

- niektoré **rýchlo sa rozvíjajúce štáty** juhovýchodnej Ázie označujeme ako **ázijské tigre** ( v tomto regióne k nim patria Indonézia, Thajsko, Singapur, Malajzia a Filipíny)

- niektoré oblasti juhovýchodnej Ázie sa v poslednom období stali významnými oblasťami **cestovného ruchu**, napr. Thajsko, ostrov Bali v Indonézii a iné